[{"text_idx": "#000000", "text": "ElikaduraNutrizioaSukaldeanElikagaien segurtasunaKontsumo seguruaElikagaiak xehetasunezArriskuak eta neurriakOsasunaOngizateaOsasun-arazoakHaurtxoa eta haurtzaroaHaurdunaldiaHaurtxoa eta etapakHaurrak eta familiaIngurumena eta elkartasunaIngurumenaElkartasunaGizartea eta kontsumoaEtxeko ekonomiaMotorraBidaiakEtxebizitzaTeknologia berriakBrikolajeaHezkuntzaMaskotakMaskota izateaZainketakBizikidetza eta psikologia"}, {"text_idx": "#000006", "text": "Ikerlanean, elikagai-alergenoak hainbat familiatan sailkatu dituzte. Sailkatu ondoren, animalia-proteinaren sekuentziak (egitura eta propietate alergenoak) bere giza baliokideekiko izan ditzakeen erlazioak identifikatzen saiatu dira. Emaitzen arabera, batzuen eta besteen arteko hurbiltasuna %54 da alergia izateko edo ez izateko hesiaren ehunekoa."}, {"text_idx": "#000007", "text": "Clare Mills ikerlanaren zuzendaria eta Elikagaiak Ikertzeko Institutu ingeleseko kidea da. Behi-esneari alergia dioten pertsonek zergatik jasan dezaketen, maiz, behi-esnea, baina ez ahuntz-esnea. \u00abBehor esnearen proteinak giza esnearen proteinen berdinak izan daitezke %66raino, eta behi eta ahuntz alergeno ezagunak ez dira %54ra iristen\u00bb. Emaitza horren arabera, behor esneak eboluzio-distantzia txikiagoa du giza proteinekin, eta horrek alergia izateko aukera txikiagoa dakar. Distantzia handiagoa denean, ikertzaileek diote organismoak, proteina \u2018ezezagunekin\u2019 kontaktuan egoteagatik, immunitate-sistemaren ahalmena murriztu lezakeela, eta, beraz, errazago eragingo luke alergia."}, {"text_idx": "#000009", "text": "Lehenengoak dira garrantzitsuenak. Ugaztunen tropomiosinak beren giza homologoen berdinak dira gutxienez %90ean; ornogabeetan daudenak, berriz, %55ean baino ez dira antzekoak. Izan ere, horrelako proteinek eragindako alergia guztiak intsektuetatik datoz. EF egitura duten proteinek, berriz, igel eta arrainetatik datozenean bakarrik sortzen dute alergia. Horrelako proteinek egitura-berezitasuna dute hiru dimentsioko forman, eta, nagusiki, kaltzio ioiekin lotuta agertzen dira. Azkenik, kaseinak ugaztunen esnearen proteinak dira, alergia gehien sortzen duen elikagaietako bat."}, {"text_idx": "#000012", "text": "Haurren alergiak hirukoiztu egin dira azken 30 urteetan. Osasunaren Mundu Erakundeak berak (OME) hazkunde hori osasun publikoko arazo larritzat jo du, kostu ekonomiko eta sozial handia dakarrelako. Bestalde, joan den maiatzean Nestle\u0301 Nutrition Institutuak antolatutako sinposio batean aurkeztutako ikerketa baten arabera, duela hogeita hamar urte baino hiru aldiz haur gehiago daude asma, elikagaiek eta dermatologiak jota."}, {"text_idx": "#000013", "text": "Sinposio berean, haurren elikaduran adituek aztertu zuten zer erlazio dagoen haurren elikaduraren eta haurren alergien artean. Ikertzaileek uste dute, segur aski, bizitzaren lehen etapa horietan immunitate-sistemak izaten dituen aldaketak direla eta, organismoak modu desegokian erreakzionatzen duela elikadura-proteina jakin batzuekin, zeinak egoera normalean ondo jasaten baitira."}, {"text_idx": "#000014", "text": "Ikertzaileek diotenez, elikadura-ohituren aldaketek eragiten dute haurren immunitate-sistema berandu heltzea. Elikadura egokiak, ordea, alergiei aurrea hartzen lagun dezake. Helburua da haurren dietatik agente alergenikoak (adibidez, behi-esnearen proteinak) neurriz kanpo baztertzea eta, pixkanaka, horietatik kopuru txikiak sartzea dietan. Hala, haurtxoaren immunitate-sistemak \"ikaste-prozesu\" bat egingo luke, eta prozesu horrek heltzea erraztuko luke, eta, ondorioz, alergia bat izateko arriskua murriztuko litzateke."}]